|  |  |
| --- | --- |
| *LOGO TE - small EL* | **ΔΕΛΤΙΟ ΤΥΠΟΥ** Αθήνα, 25 Ιουλίου 2025 |

###### **Τραπεζική χρηματοδότηση και καταθέσεις – Ιούνιος 2025**

* Ο ετήσιος ρυθμός μεταβολής της συνολικής χρηματοδότησης της εγχώριας οικονομίας διαμορφώθηκε στο 6,8%, τον Ιούνιο του 2025, από 6,9% τον προηγούμενο μήνα.
* Ο ετήσιος ρυθμός μεταβολής του συνόλου των καταθέσεων αυξήθηκε στο 6,3%, τον Ιούνιο του 2025, από 5,1% τον προηγούμενο μήνα.
* Oι καταθέσεις του ιδιωτικού τομέα αυξήθηκαν κατά 5.099 εκατ. ευρώ, τον Ιούνιο του 2025, έναντι αύξησης κατά 1.222 εκατ. ευρώ τον προηγούμενο μήνα.
1. **Χρηματοδότηση της εγχώριας οικονομίας**

H μηνιαία καθαρή ροή της συνολικής χρηματοδότησης ήταν θετική κατά 2.247 εκατ. ευρώ, τον Ιούνιο του 2025, έναντι θετικής καθαρής ροής 298 εκατ. ευρώ τον προηγούμενο μήνα.

**Ι.1 Χρηματοδότηση της γενικής κυβέρνησης**

Η μηνιαία καθαρή ροή της χρηματοδότησης προς τη γενική κυβέρνηση, τον Ιούνιο του 2025, ήταν αρνητική κατά 93 εκατ. ευρώ, έναντι αρνητικής καθαρής ροής 220 εκατ. ευρώ τον προηγούμενο μήνα. Ο ετήσιος ρυθμός μεταβολής της χρηματοδότησης της γενικής κυβέρνησης αυξήθηκε στο 1,2% από 0,2% τον προηγούμενο μήνα.

**Ι.2 Χρηματοδότηση του ιδιωτικού τομέα**

Τον Ιούνιο του 2025, o ετήσιος ρυθμός μεταβολής της συνολικής χρηματοδότησης του ιδιωτικού τομέα μειώθηκε στο 10,2% από 11,3% τον προηγούμενο μήνα. Η μηνιαία καθαρή ροή της συνολικής χρηματοδότησης προς τον ιδιωτικό τομέα ήταν θετική κατά 2.340 εκατ. ευρώ, έναντι θετικής καθαρής ροής 518 εκατ. ευρώ τον προηγούμενο μήνα.

**Ι.2.1 Χρηματοδότηση των επιχειρήσεων**

Η μηνιαία καθαρή ροή της χρηματοδότησης προς τις επιχειρήσεις, τον Ιούνιο του 2025, ήταν θετική κατά 2.356 εκατ. ευρώ, έναντι θετικής καθαρής ροής 471 εκατ. ευρώ τον προηγούμενο μήνα, ενώ ο ετήσιος ρυθμός μεταβολής μειώθηκε στο 15,8% από 17,5% τον προηγούμενο μήνα. Ειδικότερα, ο ετήσιος ρυθμός μεταβολής της χρηματοδότησης των μη χρηματοπιστωτικών επιχειρήσεων (ΜΧΕ) μειώθηκε στο 15,9% από 17,4% τον προηγούμενο μήνα. Η μηνιαία καθαρή ροή της χρηματοδότησής τους ήταν θετική κατά 2.021 εκατ. ευρώ, έναντι θετικής καθαρής ροής 204 εκατ. ευρώ τον προηγούμενο μήνα. Ο ετήσιος ρυθμός μεταβολής της χρηματοδότησης των ασφαλιστικών επιχειρήσεων και των λοιπών χρηματοπιστωτικών ιδρυμάτων μειώθηκε στο 15,2% από 18,2% τον προηγούμενο μήνα. Η μηνιαία καθαρή ροή της χρηματοδότησής τους ήταν θετική κατά 335 εκατ. ευρώ, έναντι θετικής καθαρής ροής 267 εκατ. ευρώ τον προηγούμενο μήνα.

**Ι.2.2 Χρηματοδότηση των ελεύθερων επαγγελματιών, αγροτών και ατομικών επιχειρήσεων**

Τον Ιούνιο του 2025, η μηνιαία καθαρή ροή της χρηματοδότησης προς τους ελεύθερους επαγγελματίες, αγρότες και ατομικές επιχειρήσεις ήταν θετική κατά 30 εκατ. ευρώ, έναντι αρνητικής καθαρής ροής 6 εκατ. ευρώ τον προηγούμενο μήνα. Ο ετήσιος ρυθμός μεταβολής της χρηματοδότησής τους διαμορφώθηκε στο -1,1%, από -0,3% τον προηγούμενο μήνα.

**Ι.2.3 Χρηματοδότηση των ιδιωτών και ιδιωτικών μη κερδοσκοπικών ιδρυμάτων**

Αρνητική κατά 46 εκατ. ευρώ ήταν η μηνιαία καθαρή ροή της χρηματοδότησης προς τους ιδιώτες και τα ιδιωτικά μη κερδοσκοπικά ιδρύματα, τον Ιούνιο του 2025, έναντι θετικής καθαρής ροής 53 εκατ. ευρώ τον προηγούμενο μήνα. Ο ετήσιος ρυθμός μεταβολής της χρηματοδότησής τους διαμορφώθηκε στο -0,5% από -0,1% τον προηγούμενο μήνα.

1. **Καταθέσεις της εγχώριας οικονομίας στα εγχώρια πιστωτικά ιδρύματα**

H μηνιαία καθαρή ροή του συνόλου των καταθέσεων ήταν θετική κατά 6.588 εκατ. ευρώ, τον Ιούνιο του 2025, έναντι θετικής καθαρής ροής 1.525 εκατ. ευρώ τον προηγούμενο μήνα.

**ΙΙ.1 Καταθέσεις από τη γενική κυβέρνηση**

Αύξηση κατά 1.489 εκατ. ευρώ παρουσίασαν, τον Ιούνιο του 2025, οι καταθέσεις της γενικής κυβέρνησης, έναντι αύξησης κατά 302 εκατ. ευρώ τον προηγούμενο μήνα, και ο ετήσιος ρυθμός μεταβολής αυξήθηκε στο 34,4% από 15,2% τον προηγούμενο μήνα.

**ΙΙ.2 Καταθέσεις από τον ιδιωτικό τομέα**

Οι καταθέσεις του ιδιωτικού τομέα αυξήθηκαν κατά 5.099 εκατ. ευρώ, τον Ιούνιο του 2025, έναντι αύξησης κατά 1.222 εκατ. ευρώ τον προηγούμενο μήνα, ενώ ο ετήσιος ρυθμός μεταβολής αυξήθηκε στο 5,3% από 4,8% τον προηγούμενο μήνα.

**ΙΙ.2.1 Καταθέσεις από επιχειρήσεις**

Αύξηση κατά 4.403 εκατ. ευρώ παρουσίασαν, τον Ιούνιο του 2025, οι καταθέσεις των επιχειρήσεων, έναντι αύξησης κατά 867 εκατ. ευρώ τον προηγούμενο μήνα, και ο ετήσιος ρυθμός μεταβολής αυξήθηκε στο 12,0% από 9,8% τον προηγούμενο μήνα. Ειδικότερα, οι καταθέσεις των MXE αυξήθηκαν κατά 4.363 εκατ. ευρώ, έναντι αύξησης κατά 666 εκατ. ευρώ τον προηγούμενο μήνα. Οι καταθέσεις των ασφαλιστικών επιχειρήσεων και των λοιπών χρηματοπιστωτικών ιδρυμάτων αυξήθηκαν κατά 40 εκατ. ευρώ, έναντι αύξησης κατά 200 εκατ. ευρώ τον προηγούμενο μήνα.

**ΙΙ.2.2 Καταθέσεις από νοικοκυριά και ιδιωτικά μη κερδοσκοπικά ιδρύματα**

Αύξηση κατά 697 εκατ. ευρώ παρουσίασαν, τον Ιούνιο του 2025, οι καταθέσεις των νοικοκυριών και των ιδιωτικών μη κερδοσκοπικών ιδρυμάτων, έναντι αύξησης κατά 356 εκατ. ευρώ τον προηγούμενο μήνα, και ο ετήσιος ρυθμός μεταβολής διαμορφώθηκε στο 3,1% από 3,2% τον προηγούμενο μήνα.

**Σημειώσεις**:

Στη γενική κυβέρνηση περιλαμβάνονται η κεντρική κυβέρνηση, οι Οργανισμοί Τοπικής Αυτοδιοίκησης και οι Οργανισμοί Κοινωνικής Ασφάλισης.

Στις καταθέσεις περιλαμβάνονται και τα ρέπος.

Στα εγχώρια πιστωτικά ιδρύματα δεν περιλαμβάνεται η Τράπεζα της Ελλάδος.

**Περισσότερες πληροφορίες**:

Το επόμενο Δελτίο Τύπου με θέμα: «Τραπεζική χρηματοδότηση και καταθέσεις» με στοιχεία Ιουλίου 2025 θα δημοσιευθεί στις 28 Αυγούστου 2025, σύμφωνα με το [Ημερολόγιο δημοσίευσης](https://www.bankofgreece.gr/RelatedDocuments/2025_%CE%9D%CE%A7%CE%99_%CE%97%CE%BC%CE%B5%CF%81%CE%BF%CE%BB%CF%8C%CE%B3%CE%B9%CE%BF_%CE%B4%CE%B7%CE%BC%CE%BF%CF%83%CE%AF%CE%B5%CF%85%CF%83%CE%B7%CF%82_1M.xls) των στοιχείων, που έχει αναρτηθεί στον ιστοχώρο της Τράπεζας της Ελλάδος.

**Σχετικοί σύνδεσμοι**:

[Τραπεζική χρηματοδότηση](https://www.bankofgreece.gr/statistika/nomismatikh-kai-trapezikh-statistiki/xrhmatodothsh-ths-ellhnikhs-oikonomias)

[Καταθέσεις](https://www.bankofgreece.gr/statistika/nomismatikh-kai-trapezikh-statistiki/katatheseis-twn-pistwtikwn-idrymatwn)